b'\n_START_ARTICLE_\nPolonitzaci\xc3\xb3\n_START_SECTION_\nSegles XII a XIV\n_START_PARAGRAPH_\nEntre el segle\xc2\xa0xii i el segle\xc2\xa0xvi moltes ciutats de Pol\xc3\xb2nia van adoptar l\'anomenat Dret de Magdeburg que promovia el desenvolupament de les ciutats i gremis. Els drets eren atorgats normalment atorgats pel rei amb l\'ocasi\xc3\xb3 de l\'arribada d\'immigrants. Alguns d\'ells, integrats a una comunitat major, com els mercaders que es van assentar all\xc3\xa0, especialment grecs i armenis. Adopataren molts dels aspectes_NEWLINE_de la cultura polonesa, per\xc3\xb2 conservaren la seva fe ortodoxa. Des de l\'Edat mitjana, la cultura polonesa, influ\xc3\xafda per l\'oest, irradiava cap a l\'est, comen\xc3\xa7ant un llarg i complex processos d\'assimilaci\xc3\xb3 cultural.\n_START_SECTION_\nMancomunitat de Pol\xc3\xb2nia-Litu\xc3\xa0nia (1569-1795)\n_START_PARAGRAPH_\nEn la Confederaci\xc3\xb3 de Pol\xc3\xb2nia i Litu\xc3\xa0nia, els grups \xc3\xa8tnics no polonesos, especialment els rutens i lituans, es van trobar sota la forta pressi\xc3\xb3 de la cultura polonesa._NEWLINE_El govern polon\xc3\xa8s del territori va comen\xc3\xa7ar en la Uni\xc3\xb3 de Lublin de 1569, quan molts dels territoris que formaven part del "rutenitzat" Gran Ducat de Litu\xc3\xa0nia van ser transferits a la Corona polonesa, mentre en realitat van seguir fins al segle\xc2\xa0xix com a camperols en r\xc3\xa8gim de servitud i van deixar grans extensions de terreny als Imperis Rus i Austrohongar\xc3\xa8s sota el control de magnats polonesos o polonitzats, virtualment indistingibles._NEWLINE_En el clima de la colonitzaci\xc3\xb3 de les terres rutenes per la noblesa polonesa o polonitzada, la persecuci\xc3\xb3 i fins i tot una temptativa de prohibici\xc3\xb3_NEWLINE_de l\'Esgl\xc3\xa9sia Ortodoxa als territoris controlats pels polonesos despr\xc3\xa9s de l\'infructu\xc3\xb3s intent de convertir la pagesia rutena al catolicisme, les pressions i atraccions de la polonitzaci\xc3\xb3 sobre la noblesa de Rut\xc3\xa8nia i l\'elit cultural, va resultar en un gaireb\xc3\xa9 complet abandonament de la cultura rutena, tradicions i de l\'Esgl\xc3\xa9sia Ortodoxa per part de la classe alta de Rut\xc3\xa8nia._NEWLINE_Al Gran Duc de Litu\xc3\xa0nia Jogaila li van oferir la corona polonesa i va esdevenir Ladislau II Jagell\xc3\xb3 (va regnar de 1386 a 1434). Aix\xc3\xb2 va marcar el comen\xc3\xa7ament de la polonitzaci\xc3\xb3 gradual de la noblesa lituana. Va construir moltes esgl\xc3\xa9sies cat\xc3\xb2liques romanes en terres lituanes paganes i les va proveir amb terres, els va presentar als cat\xc3\xb2lics terres i posicions, va colonitzar les ciutats i pobles i els va atorgar els Drets de Magdeburg que consistien en diverses permissions. Aquests drets es donaven als assentaments dominats pels polonesos o alemanys per\xc3\xb2 no als assentaments rutens, a qui se\'ls carregaven tots els impostos. Els nobles rutens tamb\xc3\xa9 es van veure alliberats del pagament d\'alguns impostos i els seus drets es van igualar amb els de la noblesa polonesa per\xc3\xb2 nom\xc3\xa9s quan es convertissin al catolicisme. Llavors serien prove\xc3\xafts amb compensacions per les obligacions militars, mentre que els que haguessin rom\xc3\xa0s ortodoxos no en rebrien cap. A conseq\xc3\xbc\xc3\xa8ncia d\'aix\xc3\xb2, tota la poblaci\xc3\xb3 de Rut\xc3\xa8nia es va veure dividida entre els privilegiats i els que no ho eren, i aquests \xc3\xbaltims van ser els ortodoxos de Rut\xc3\xa8nia._NEWLINE_Sota el successor de Jogaila, Ladislau de Varna (va regnar de 1434-1444), els esfor\xc3\xa7os per a la polonitzaci\xc3\xb3 que s\'havien dut a terme m\xc3\xa9s per la for\xc3\xa7a que per altres mitjans, van assolir un cert grau de subtilesa. Ladislau III va introduir algunes reformes m\xc3\xa9s liberals. Va incrementar els privilegis de tots els nobles rutens, independentment de la seva religi\xc3\xb3, i el 1443 va firmar una butlla que posava en el mateix nivell l\'Esgl\xc3\xa9sia Ortodoxa i el Catolicisme Rom\xc3\xa0, i suavitzava les seves relacions amb el clericat ortodox. Aquestes pol\xc3\xadtiques van continuar sota el seg\xc3\xbcent rei Casimir IV Jagell\xc3\xb3. L\'expansi\xc3\xb3 de la influ\xc3\xa8ncia cultural polonesa va continuar entre els nobles rutens cada vegada m\xc3\xa9s atrets pel glamour de la cultura occidental i el sistema pol\xc3\xadtic polon\xc3\xa8s en el qual els magnats es convertien en governadors sense restriccions de les terres i serfs de les seves vastes finques._NEWLINE_Alguns magnats rutens com els Sanguszko, Wi\xc5\x9bniowiecki i Kisiel, van resistir la polonitzaci\xc3\xb3 cultural durant diverses generacions. La fam\xc3\xadlia Ostrogski n\'\xc3\xa9s un dels exemples m\xc3\xa9s notables. En romandre generalment lleials a l\'estat polon\xc3\xa8s, els magnats, com els Ostrogski, es van quedar amb la religi\xc3\xb3 dels seus avantpassats, i van recolzar l\'Esgl\xc3\xa9sia Ortodoxa generosament amb l\'obertura d\'escoles, la impressi\xc3\xb3 de llibres en llengua rutena (els primers quatre llibres impresos en alfabet cir\xc3\xadl\xc2\xb7lic al m\xc3\xb3n es van publicar a Crac\xc3\xb2via el 1491 i van contribuir generosament a la construcci\xc3\xb3 d\'esgl\xc3\xa9sies ortodoxes. De tota manera, la seva resist\xc3\xa8ncia an\xc3\xa0 minvant gradualment amb cada generaci\xc3\xb3, a mesura que l\'elit rutena anava abra\xc3\xa7ant cada vegada m\xc3\xa9s l\'idioma polon\xc3\xa8s i el catolicisme._NEWLINE_Aix\xc3\xad, amb la major part del seu sistema educacional polonitzat i amb la majoria de la inversi\xc3\xb3 destinada a les institucions de l\'occident de Rut\xc3\xa8nia, la cultura ind\xc3\xadgena rutena ben aviat es veuria bastant deteriorada. En la Rut\xc3\xa8nia polonesa el llenguatge dels documents de l\'administraci\xc3\xb3 va comen\xc3\xa7ar a canviar al polon\xc3\xa8s. Cap a mitjan segle\xc2\xa0xvi en aquests documetnos trobem una barreja peculiar de l\'antic eslau eclesi\xc3\xa0stic, amb el rut\xc3\xa8 dels plebeus i el polon\xc3\xa8s. En incrementar-se la influ\xc3\xa8ncia del polon\xc3\xa8s en la mescla, ben aviat aquesta va resultar majorit\xc3\xa0riament polonesa, amb una fon\xc3\xa8tica rutena. la barreja aviat va ser majorit\xc3\xa0riament un polon\xc3\xa8s imposat amb fon\xc3\xa8tica rutena._NEWLINE_L\'Esgl\xc3\xa9sia Cat\xc3\xb2lica de Ritu Oriental, creada originalment per acollir els nobles rutens inicialment ortodoxos, va quedar com una instituci\xc3\xb3 sense utilitat, ja que els nobles es convertien directament al catolicisme de ritu llat\xc3\xad en massa, de manera que aquesta esgl\xc3\xa9sia no era m\xc3\xa9s que una jerarquia sense feligresos. L\'Esgl\xc3\xa9sia Cat\xc3\xb2lica Grega es va utilitzar llavors com una eina enfocada a separar la pagesia de les seves arrels rutenes, tot i que amb poc \xc3\xa8xit. Els plebeus, privats dels seus protectors natius, van buscar la protecci\xc3\xb3 dels cosacs, que eren devotament ortodoxos, i que tendien amb facilitat a tornar-se amb viol\xc3\xa8ncia contra aquell que poguessin percebre com a enemic, particularment l\'estat polon\xc3\xa8s i a aquells que veiessin com els seus representants, els polonesos i en general els cat\xc3\xb2lics, aix\xc3\xad com els jueus._NEWLINE_Despr\xc3\xa9s de diverses revoltes cosaques, especialment la Rebel\xc2\xb7li\xc3\xb3 de Khmelnitski, i invasions estrangeres (com "el Diluvi"), la Mancomunitat, cada cop amb menys poder i caient sota el control dels seus ve\xc3\xafns, va comen\xc3\xa7ar a declinar, en un proc\xc3\xa9s que finalment culminar\xc3\xa0 amb l\'eliminaci\xc3\xb3 de l\'estat polon\xc3\xa8s a finals del segle XVIII durant els seg\xc3\xbcents 123 anys._NEWLINE_Mentre la Confederaci\xc3\xb3 de Vars\xc3\xb2via de la Mancomunitat \xc3\xa9s considerada \xc3\xa0mpliament un exemple de toler\xc3\xa0ncia religiosa sense precedents per al seu temps, les pol\xc3\xadtiques opressives de Pol\xc3\xb2nia cap als seus s\xc3\xbabdits pertanyents a l\'Ortod\xc3\xb2xia s\xc3\xb3n sovint citades com una de les principals raons responsables del final de l\'estat._NEWLINE_Durant tot el temps d\'exist\xc3\xa8ncia de la Mancomunitat, la polonitzaci\xc3\xb3 a les regions occidentals d\'aquesta es va traduir nom\xc3\xa9s en esfor\xc3\xa7os amb petits grups de colons com els Bambrzy en la Gran Pol\xc3\xb2nia.\n_START_SECTION_\nParticions (1795-1918)\n_START_PARAGRAPH_\nLa polonitzaci\xc3\xb3 tamb\xc3\xa9 es va donar en moments en qu\xc3\xa8 l\'estat polon\xc3\xa8s no existia, malgrat que els imperis que es van repartir Pol\xc3\xb2nia van aplicar pol\xc3\xadtiques en contra dels guanys passats de la polonitzaci\xc3\xb3 o enfocats a reempla\xc3\xa7ar la identitat polonesa i erradicar el grup nacional polon\xc3\xa8s._NEWLINE_La polonitzaci\xc3\xb3 va tenir lloc en els primers anys de la partici\xc3\xb3 prussiana, on, com a reacci\xc3\xb3 a la persecuci\xc3\xb3 del Catolicisme Rom\xc3\xa0 durant el Kulturkampf, els cat\xc3\xb2lics alemanys que vivien en \xc3\xa0rees amb una majoria polonesa es van integrar volunt\xc3\xa0riament a la societat polonesa (es calcula que van ser uns 100.000 alemanys de les prov\xc3\xadncies orientals de Pr\xc3\xbassia)._NEWLINE_Segons alguns estudiosos, els majors \xc3\xa8xits de polonitzaci\xc3\xb3 de les terres no-poloneses de l\'antiga Mancomunitat es van aconseguir despr\xc3\xa9s de les particions, en temps de persecuci\xc3\xb3 de la condici\xc3\xb3 polonesa (argumentat per Leon Wasilewski (1917.),Mitrofan Dovnar-Zapol\'skiy (1926.). Paradoxalment, el substancial moviment cap a l\'est del territori \xc3\xa8tnic polon\xc3\xa8s i el creixement de les regions \xc3\xa8tniques poloneses, es van donar en el moment de major atac de R\xc3\xbassia sobre tot all\xc3\xb2 polon\xc3\xa8s que hi hagu\xc3\xa9s a Litu\xc3\xa0nia i Bielor\xc3\xbassia._NEWLINE_El perfil general de causes que es donen per a aix\xc3\xb2 inclou les activitats de l\'Esgl\xc3\xa9sia Cat\xc3\xb2lica Romana. i la influ\xc3\xa8ncia cultural que representaven en aquell moment i sobre aquestes terres les grans ciutats com Vilna i Kovno, les activitats del districte educacional de Vilna entre el 1800 i la d\xc3\xa8cada del 1820, les activitats de l\'administraci\xc3\xb3 local, encara controlada pels polonesos locals o noblesa polonitzada abans de l\'Aixecament de gener, escoles secretes poloneses des de la segona meitat del segle\xc2\xa0xix a comen\xc3\xa7aments del segle\xc2\xa0xx (tajne komplety) i la influ\xc3\xa8ncia de les possessions i finques de terra._NEWLINE_Despr\xc3\xa9s del desmembrament de la Mancomunitat de Pol\xc3\xb2nia-Litu\xc3\xa0nia a finals del segle\xc2\xa0xviii, les din\xc3\xa0miques de polonitzaci\xc3\xb3 van continuar en un primer moment a Litu\xc3\xa0nia, Bielor\xc3\xbassia i les parts de dominaci\xc3\xb3 polonesa d\'Ucra\xc3\xafna, ja que les pol\xc3\xadtiques inicialment liberals de l\'Imperi atorgaven a l\'elit polonesa concessions significatives en els assumptes locals. Dovnar-Zapolsky observa que la polonitzaci\xc3\xb3 realment es va intensificar sota el govern liberal d\'Alexandre I de R\xc3\xbassia, particularment a causa dels esfor\xc3\xa7os dels intel\xc2\xb7lectuals polonesos que s\'encarregaven de la Universitat de V\xc3\xadlnius, organitzada en 1802-3 des de l\'Acad\xc3\xa8mia de Vilna (Schola Princeps Vilnensis), a la que es va engrandir i se li va donar l\'estatus d\'"Imperial" sota el nou nom d\'Universitat Imperial de Vilna (Imperatoria Universitas Vilnensis). Per ordre de l\'Emperador, el districte educacional de Vilna supervisat per Adam Czartoryski (amic personal d\'Alexandre), es va engrandir per incloure vastos territoris a l\'oest de l\'Imperi Rus, arrib\xc3\xa0 a K\xc3\xadev pel sud-est i al territori polon\xc3\xa8s, i es va proveir el desenvolupament de la Universitat, sense rival al districte, que va esdevenir una prioritat per a les autoritats imperials que li van atorgar una llibertat i autonomia significativa. Amb l\'esfor\xc3\xa7 dels intel\xc2\xb7lectuals polonesos al servei dels rectors de la Universitat, Hieronim Strojnowski, Jan Niadecki i Szymon Malewski, aix\xc3\xad com Czartoryski que els supervisava, la Universitat va esdevenir el centre del patriotisme i cultura polonesa. I pel fet d\'\xc3\xa9sser l\'\xc3\xbanica Universitat del districte, el centre va atreure a la jove noblesa de totes les \xc3\xa8tnies d\'aquesta extensa regi\xc3\xb3._NEWLINE_Amb el temps, el llat\xc3\xad, llengua tradicionalment usada a la universitat, fou bandejat, i cap al 1816, totalment reempla\xc3\xa7at pel polon\xc3\xa8s i el rus. Aquest canvi va afectar i va reflectir un profund canvi en el sistema d\'escola secund\xc3\xa0ria litu\xc3\xa0 i bielor\xc3\xbas en les quals el llat\xc3\xad tamb\xc3\xa9 feia servir tradicionalment, ja que la Universitat de Vilna era la principal font de mestres per a aquestes escoles. De la mateixa manera, la Universitat era responsable de la selecci\xc3\xb3 dels llibres de text, i nom\xc3\xa9s es van aprovar per a la seva impressi\xc3\xb3 i \xc3\xbas els llibres de text polonesos._NEWLINE_Dovnar-Zapolsky afirma que "les d\xc3\xa8cades del 1800 i 1810 van ser testimoni d\'una prosperitat sense precedents de la cultura i idioma polonesos a les terres de l\'antic Gran Ducat de Litu\xc3\xa0nia i que "aquesta era va contemplar la conclusi\xc3\xb3 efectiva de la polonitzaci\xc3\xb3 de la petita noblesa, amb una reducci\xc3\xb3 significativa de l\'\xc3\xa0rea d\'\xc3\xbas de l\'actual bielor\xc3\xbas i comenta igualment que la din\xc3\xa0mica de polonitzaci\xc3\xb3 havia estat complementada amb els esfor\xc3\xa7os (encoberts) antirussos i antiortodoxos. L\'oposici\xc3\xb3 lituana a aquest desenvolupament va ser apaivagada per diversos mitjans, de vegades fins i tot de forma violenta. Els resultats d\'aquestes tend\xc3\xa8ncies es veuen ben reflectits als censos \xc3\xa8tnics de territoris pr\xc3\xa8viament no-polonesos._NEWLINE_Les tend\xc3\xa8ncies van continuar amb l\'arribada de Napole\xc3\xb3 el 1812. Els polonesos van continuar ocupant els c\xc3\xa0rrecs m\xc3\xa9s importants del govern litu\xc3\xa0 de Vilna, i, despr\xc3\xa9s de la restauraci\xc3\xb3 del govern rus, les pol\xc3\xadtiques del govern central amb prou feines van canviar. Jan niadecki, que va ser promogut en els temps de Napole\xc3\xb3n al rang de Ministre d\'Educaci\xc3\xb3 i Cultes, va salvar el seu rectorat gr\xc3\xa0cies a la protecci\xc3\xb3 de Czartoryski. Com el pla d\'Alexandre de separar definitivament a Litu\xc3\xa0nia de Pol\xc3\xb2nia mitjan\xc3\xa7ant la restauraci\xc3\xb3 del Gran Ducat es va fer evident, Sniadecki, amb el suport de Czartoryski, que fingia ser lleial al tsar, va fer l\'esfor\xc3\xa7 en \xc3\xbaltima inst\xc3\xa0ncia de polonitzar a la jove generaci\xc3\xb3 de lituans educant-los com a polonesos que s\'unirien als rangs de la lluita per una Pol\xc3\xb2nia independent i homog\xc3\xa8nia._NEWLINE_Despr\xc3\xa9s de la Revolta polonesa del 1830, dirigida a independitzar-se de R\xc3\xbassia, les pol\xc3\xadtiques imperials finalment van canviar considerablement. La Universitat va ser tancada for\xc3\xa7osament el 1832 i els seg\xc3\xbcents anys es veuen caracteritzats per pol\xc3\xadtiques que apunten a la soluci\xc3\xb3 asimilatoria de la "Q\xc3\xbcesti\xc3\xb3 polonesa", tend\xc3\xa8ncia que continuaria, enfortida, despr\xc3\xa9s de l\'infructu\xc3\xb3s Aixecament de gener (1863)._NEWLINE_El segle\xc2\xa0xix, la gaireb\xc3\xa9 indiscutida tend\xc3\xa8ncia a la polonitzaci\xc3\xb3 dels segles anteriors, va xocar frontalment amb la pol\xc3\xadtica de russificaci\xc3\xb3 antipolonesa, amb \xc3\xa8xits temporals per a ambdues faccions, ja que la polonitzaci\xc3\xb3 t\xc3\xa9 els seus punts forts a mitjan d\xc3\xa8cada del 1850 i en la de 1880, mentre que la russificaci\xc3\xb3 es d\xc3\xb3na amb major vigor en la de 1830 i 1860. La polonitzaci\xc3\xb3 dels territoris de l\'est i de l\'oest (partciones russa i alemanya, respectivament) es va produir en llocs on la influ\xc3\xa8ncia en el govern dels polonesos havia disminu\xc3\xaft constantment. La partici\xc3\xb3 de Pol\xc3\xb2nia va suposar una amena\xc3\xa7a genu\xc3\xafna a la continu\xc3\xaftat de la cultura i l\'idioma polonesos en aquestes regions. En centrar-se la polonizaci\xc3\xb3n en la cultura polonesa, les pol\xc3\xadtiques dirigides a destruir-la o debilitar-la van tenir un impacte significatiu en debilitar la polonitzaci\xc3\xb3 d\'aquelles regions. Aix\xc3\xb2 \xc3\xa9s particualrmente visible a la Pol\xc3\xb2nia ocupada per R\xc3\xbassia, on a la cultura polonesa li va anar pitjor, ja que l\'administraci\xc3\xb3 russa gradualment es va anar fent antipolonesa._NEWLINE_Despr\xc3\xa9s d\'un breu per\xc3\xadode relativament liberal a principis del segle\xc2\xa0xix, on a Pol\xc3\xb2nia se li va permetre retenir alguna autonomia com l\'estat titella del Tsarat de Pol\xc3\xb2nia (dependent de l\'imperi Rus), la situaci\xc3\xb3 de la cultura polonesa va anar empitjorant cont\xc3\xadnuament.\n_START_SECTION_\nSegona rep\xc3\xbablica polonesa (1918-1939)\n_START_PARAGRAPH_\nEn els temps de la Segona Rep\xc3\xbablica Polonesa (1918-1939) la majoria del territori pr\xc3\xa8viament polon\xc3\xa8s, que havia tingut hist\xc3\xb2ricament una barreja de poblaci\xc3\xb3 rutena i polonesa, tenia majories de poblaci\xc3\xb3 bielorussa i ucra\xc3\xafnesa. Despr\xc3\xa9s del renaixement de l\'estat polon\xc3\xa8s posterior a la Primera Guerra Mundial, aquestes terres van tornar a estar en disputa, tot i que els polonesos van tenir \xc3\xa8xit sobre la naixent Rep\xc3\xbablica Popular d\'Ucra\xc3\xafna Occidental en la Guerra polonesoucra\xc3\xafnesa de 1918-19. Aix\xc3\xad, amb el naixement de Pol\xc3\xb2nia, i el seu intent d\'eliminaci\xc3\xb3 de l\'estat ucra\xc3\xafn\xc3\xa8s a Gal\xc3\xadtsia i Vol\xc3\xadnia, seguit per la seva Ofensiva a l\'oest de Bielor\xc3\xbassia - que la RFSS de R\xc3\xbassia va aconseguir contenir amb prou feines, aquests territoris van acabar a les mans de Pol\xc3\xb2nia. Aproximadament un ter\xc3\xa7 de la poblaci\xc3\xb3 del nou estat no era cat\xc3\xb2lica, incloent-hi un gran nombre de jueus russos que havien immigrat a Pol\xc3\xb2nia seguint una onada progroms ucra\xc3\xafnesos que van continuar fins a 1921. Als jueus se\'ls va donar a elegir en un tractat de pau a Riga entre els dos pa\xc3\xafsos i diversos centenars de milers es van unir a la ja nombrosa minoria jueva de la Segona Rep\xc3\xbablica Polonesa. _NEWLINE_El tracte a les minories no-poloneses va esdevenir un assumpte d\'intens debat entre els l\xc3\xadders polonesos. En un mateix moment es van enfrontar dues teories sobre la pol\xc3\xadtica que s\'havia d\'emprendre: una aproximaci\xc3\xb3 m\xc3\xa9s tolerant i possiblement menys asimilacionista que era propugnada per J\xc3\xb3zef Pi\xc5\x82sudski, el projecte del qual de crear una federaci\xc3\xb3 Mi\xc4\x99dzymorze amb altres estats fallits despr\xc3\xa9s de la Guerra polonesosovi\xc3\xa8tica es va enfrontar amb l\'estrat\xc3\xa8gia que finalment va prevaldre, o sigui la defensada per Roman Dmowski (ministre d\'assumptes exteriors) i Stanisaw Grabski (ministre de religi\xc3\xb3 i educaci\xc3\xb3). Dmowski i Grabski va veure la soluci\xc3\xb3 del problema de les minories en la imposici\xc3\xb3 dels valors polonesos (la llengua polonesa i l\'esgl\xc3\xa9sia cat\xc3\xb2lica) a les minories per assolir l\'assimilaci\xc3\xb3 nacional que els faria polonesos en la seg\xc3\xbcent generaci\xc3\xb3. Tanmateix, J\xc3\xb3zef Pi\xc5\x82sudski, que a part de Cap d\'estat controlava tamb\xc3\xa9 l\'ex\xc3\xa8rcit, recolzava una assimilaci\xc3\xb3 estatal m\xc3\xa9s que no pas nacional com un medi m\xc3\xa9s pr\xc3\xa0ctic._NEWLINE_At\xc3\xa8s que la major part del govern polon\xc3\xa8s estava inicialment controlat per Roman Dmowski, l\xc3\xadder de la Democr\xc3\xa0cia Nacional i fort impulsor de la polonitzaci\xc3\xb3, es van implementar pol\xc3\xadtiques basades en els seus punts de vista. Dmowski va dir: All\xc3\xa0 on puguem multiplicar les nostres forces i els nostres esfor\xc3\xa7os civilitzadors, absorbint a altres elements, no hi ha llei que ens pugui prohibir fer-ho, ja que actuar aix\xc3\xad \xc3\xa9s el nostre deure. L\'assimilaci\xc3\xb3 ling\xc3\xbc\xc3\xadstica va ser considerada pels dem\xc3\xb2crates nacionals com un factor principal per a unificar l\'estat. Per exemple, Stanisaw Grabski, ministre polon\xc3\xa8s per a la religi\xc3\xb3 i l\'educaci\xc3\xb3 p\xc3\xbablica el 1923 i entre 1925 i 1926, va escriure que Pol\xc3\xb2nia s\'ha de preservar com un estat de gent polonesa. Si fos un estat de polonesos, jueus, alemanys, rusinos, bielorussos, lituans, russos, perdria una altra vegada la seva independ\xc3\xa8ncia; i que \xc3\xa9s impossible fer una naci\xc3\xb3 d\'aquelles que no tenen \'autoidentificaci\xc3\xb3 nacional\', que s\'anomenen a si mateixes \'locals\' (tutejszy). Grabski tamb\xc3\xa9 va dir que l\'objectiu de les pol\xc3\xadtiques poloneses hauria de ser la transformaci\xc3\xb3 de la Mancomunitat en un territori \xc3\xa8tnicament polon\xc3\xa8s. Alguns c\xc3\xa0rrecs negaven totalment l\'exist\xc3\xa8ncia de les nacions ucra\xc3\xafnesa i bielorussa._NEWLINE_Una llei promulgada el 1924 prohibia l\'\xc3\xbas de qualsevol idioma excepte el polon\xc3\xa8s als documents governamentals i municipals. En l\'\xc3\xa0rea de l\'educaci\xc3\xb3 p\xc3\xbablica es va postular que les escoles estatals nom\xc3\xa9s podrien usar la llengua polonesa. La poblaci\xc3\xb3 local podria tenir escoles privades en l\'idioma local, per\xc3\xb2 nom\xc3\xa9s als territoris lleials a l\'estat polon\xc3\xa8s. Espec\xc3\xadficament respecte a les regions orientals (conegudes coma Kresy Wschodnie, o "Terres de frontera oriental") es va recon\xc3\xa8ixer que les escoles poden convertir-se en un instrument de desenvolupament cultural a les terres orientals nom\xc3\xa9s si hi treballen professors polonesos. Aix\xc3\xb2 esdevingu\xc3\xa9 irrealitzable i, en casos particulars, es van proposar escoles biling\xc3\xbces ("escoles utraquistes", szkoy utrakwistyczne), mentre que en realitat les escoles funcionals eren aquelles en qu\xc3\xa8 es feia servir el polon\xc3\xa8s._NEWLINE_Quant a la pol\xc3\xadtica interna, el govern de Pi\xc5\x82sudski va marcar una necess\xc3\xa0ria estabilitzaci\xc3\xb3 i millora de la situaci\xc3\xb3 de les minories \xc3\xa8tniques, que formaven gaireb\xc3\xa9 un ter\xc3\xa7 de la poblaci\xc3\xb3 de la Segona Rep\xc3\xbablica. Pi\xc5\x82sudski va reempla\xc3\xa7ar l\'assimilaci\xc3\xb3 \xc3\xa8tnica dem\xc3\xb2crata nacional per una pol\xc3\xadtica d\'assimilaci\xc3\xb3 estatal: els ciutadans eren jutjats per la seva lleialtat a l\'estat, no per la seva nacionalitat. Els anys entre 1926 i 1935 van ser vistos favorablement per molts jueus polonesos, la situaci\xc3\xb3 dels quals va millorar especialment sota el gabinet del delegat de Pi\xc5\x82sudski Kazimierz Bartel. Tanmateix, una combinaci\xc3\xb3 de diverses raons, des de la Gran depressi\xc3\xb3, la necessitat de suport dels partits a Pi\xc5\x82sudski per a l\'elecci\xc3\xb3 en el parlament a l\'espiral d\'atacs terroristes de l\'Organitzaci\xc3\xb3 dels nacionalistes ucra\xc3\xafnesos i les pacificacions del govern van for\xc3\xa7ar que la situaci\xc3\xb3 continu\xc3\xa9s degenerant malgrat els esfor\xc3\xa7os de Pi\xc5\x82sudski._NEWLINE_La manca de capital privat al pa\xc3\xads despr\xc3\xa9s de la Primera Guerra Mundial, suplerta amb intervencions estatals en sectors d\'import\xc3\xa0ncia pol\xc3\xadtica despr\xc3\xa9s de la Gran depressi\xc3\xb3, van expandir creixentment el sector econ\xc3\xb2mic governamental. Des de 1931 d\'ara endavant, el sector industrial estatal va cr\xc3\xa9ixer m\xc3\xa9s r\xc3\xa0pidament que el sector privat, tot i que la minoria jueva estava exclosa d\'aquest sector de l\'economia. Fins i tot enfrontant-se a l\'aguda falta d\'enginyers, les autoritats responsables van preferir deixar posicions vacant que no pas ocupar-les amb experts jueus. Els jueus tamb\xc3\xa9 van ser exclosos de les administracions locals. A Lublin, on els jueus constitu\xc3\xafen el 40% de la poblaci\xc3\xb3, nom\xc3\xa9s el 2,6% dels treballadors municipals ho eren, a Vars\xc3\xb2via, el 16% dels polonesos, per\xc3\xb2 nom\xc3\xa9s el 0,8% dels jueus treballaven per a l\'estat o per al sector p\xc3\xbablic. Els esfor\xc3\xa7os per polonitzar l\'economia tamb\xc3\xa9 van afectar als jueus emprats en el sector privat. L\'esgl\xc3\xa9sia cat\xc3\xb2lica i el govern polon\xc3\xa8s van condonar aquesta polonizaci\xc3\xb3n de l\'economia despr\xc3\xa9s que els dem\xc3\xb2crates nacionals aconseguissin el control del govern el 1937._NEWLINE_De tota manera, la polonitzaci\xc3\xb3 tamb\xc3\xa9 va crear una nova classe educada entre les minories no poloneses, una classe d\'intel\xc2\xb7lectuals conscients de la import\xc3\xa0ncia de l\'escolaritzaci\xc3\xb3, la premsa, la literatura i el teatre, que serien instruments del desenvolupament, de les seves pr\xc3\xb2pies identitats \xc3\xa8tniques._NEWLINE_Alguns estudiosos emfasitzen la import\xc3\xa0ncia de les pol\xc3\xadtiques de polonitzaci\xc3\xb3 del govern d\'entreguerres per a la preservaci\xc3\xb3 de l\'estat polon\xc3\xa8s a llarg termini.\n_START_SECTION_\nPolonitzaci\xc3\xb3 a Ucra\xc3\xafna occidental\n_START_PARAGRAPH_\nQuan els territoris de Bielor\xc3\xbassia Occidental, el Marge dret d\'Ucra\xc3\xafna i el Voivodat de Vilna van ser incorporats a Pol\xc3\xb2nia despr\xc3\xa9s del Tractat de Riga, Pol\xc3\xb2nia va rebutjar les seves obligacions internacionals de donar-li autonomia a Gal\xc3\xadtsia, unes obligacions que mai no havia tingut intenci\xc3\xb3 de complir._NEWLINE_Els territoris de Gal\xc3\xadtsia i Vol\xc3\xadnia tenien problem\xc3\xa0tiques diferents, diferenres hist\xc3\xb2ries recents i diferents religions dominants. Fins a la Primera Guerra Mundial, Gal\xc3\xadtsia, amb la seva poblaci\xc3\xb3 ucra\xc3\xafnesa greco cat\xc3\xb2lica, estava controlada per l\'Imperi austrohongar\xc3\xa8s les pol\xc3\xadtiques locals del qual eren relativament proucra\xc3\xafneses (rutenes) en un intent de cimentar el control austr\xc3\xadac sobre el territori i impedir les tend\xc3\xa8ncies pol\xc3\xadtiques de la poblaci\xc3\xb3 que s\'apropava cap a la resta d\'ucra\xc3\xafnesos controlats per l\'Imperi Rus. Aquestes pol\xc3\xadtiques van resultar en una percepci\xc3\xb3 nacional molt m\xc3\xa9s forta entre els ucra\xc3\xafnesos de Gal\xc3\xadtsia. D\'altra banda, els ucra\xc3\xafnesos de Vol\xc3\xadnia, anteriorment part de l\'Imperi Rus, eren principalment ortodoxos i estaven influ\xc3\xafts per tend\xc3\xa8ncies russ\xc3\xb2files. Per tant, mentre que l\'Esgl\xc3\xa9sia grecocat\xc3\xb2lica ucra\xc3\xafnesa, amb les seves funcions en comuni\xc3\xb3 amb el catolicisme de ritu llat\xc3\xad, esperava rebre un millor tractament a Pol\xc3\xb2nia, on els l\xc3\xadders veien el catolicisme com una de les principals eines per unificar la naci\xc3\xb3, els polonesos veien els creients d\'aquesta esgl\xc3\xa9sia fins i tot amb menys confian\xc3\xa7a que els ortodoxos de Vol\xc3\xadnia, aix\xc3\xad que els van veure com a bons candidats per a l\'assimilaci\xc3\xb3 pol\xc3\xadtica. Per aquesta ra\xc3\xb3 la pol\xc3\xadtica polonesa a Ucra\xc3\xafna inicialment va ser dirigida a mantenir els ucra\xc3\xafnesos greco cat\xc3\xb2lics fora de la influ\xc3\xa8ncia dels ortodoxos de Vol\xc3\xadnia._NEWLINE_A causa de la hist\xc3\xb2ria de la regi\xc3\xb3 l\'Esgl\xc3\xa9sia greco cat\xc3\xb2lica ucra\xc3\xafnesa tenia un fort car\xc3\xa0cter nacional, i les autoritats polonesos van buscar debilitar-la de diverses maneres. El 1924, despr\xc3\xa9s d\'una visita amb els creients cat\xc3\xb2lics ucra\xc3\xafnesos a Am\xc3\xa8rica del Nord i Europa Occidental, al l\xc3\xadder de l\'esgl\xc3\xa9sia li van denegar el perm\xc3\xads per tornar a Lviv durant bastant de temps. Els sacerdots polonesos, dirigits pels seus bisbes van comen\xc3\xa7ar a dur a terme missions a la regi\xc3\xb3 de ritu oriental, i van imposar restriccions administratives sobre l\'Esgl\xc3\xa9sia greco cat\xc3\xb2lica ucra\xc3\xafnesa._NEWLINE_Pel que fa a la poblaci\xc3\xb3 ortodoxa ucra\xc3\xafnesa a Pol\xc3\xb2nia oriental, el govern polon\xc3\xa8s inicialment va promulgar un decret on defensava els drets de les minories ortodoxes. A la pr\xc3\xa0ctica, sovint no es protegien, ja que els cat\xc3\xb2lics, desitjosos d\'enfortir la seva posici\xc3\xb3, tenien representaci\xc3\xb3 oficial en el Sejm i les corts. Qualsevol acusaci\xc3\xb3 era prou forta perqu\xc3\xa8 una esgl\xc3\xa9sia particular fos confiscada i lliurada a l\'Esgl\xc3\xa9sia cat\xc3\xb2lica romana. L\'objectiu de les anomenades dues campanyes de reivindicaci\xc3\xb3 era privar els ortodoxos d\'aquelles esgl\xc3\xa9sies que havien estat grecocat\xc3\xb2liques abans que l\'ortod\xc3\xb2xia fos imposada pel govern tsarista rus. 190 esgl\xc3\xa9sies ortodoxes van ser destru\xc3\xafdes (algunes d\'elles van ser despr\xc3\xa9s abandonades. i 150 m\xc3\xa9s van ser transformades per la for\xc3\xa7a en esgl\xc3\xa9sies cat\xc3\xb2liques romanes (no greco cat\xc3\xb2liques). Aquestes accions van ser condemnades pel cap de l\'Esgl\xc3\xa9sia grecocat\xc3\xb2lica ucra\xc3\xafnesa, el metropolit\xc3\xa0 Andrei Xeptyski, que va declarar que aquests actes destruirien en les \xc3\xa0nimes dels germans no-units ortodoxos el pensament d\'una possible reuni\xc3\xb3."._NEWLINE_La reforma de la possessi\xc3\xb3 de la terra dissenyada per afavorir els polonesos a Vol\xc3\xadnia (de majoria ucra\xc3\xafnesa), el territori agr\xc3\xadcola on la q\xc3\xbcesti\xc3\xb3 de la terra era especialment severa, va implicar l\'alienaci\xc3\xb3 de l\'estat polon\xc3\xa8s o fins i tot de la poblaci\xc3\xb3 ortodoxa vol\xc3\xadnia que tendia a ser molt menys radical que els habitants de Gal\xc3\xadtsia grecocat\xc3\xb2lics._NEWLINE_L\'actitud dels ucra\xc3\xafnesos d\'aquell temps es mostra en les afirmacions de l\'historiador ucra\xc3\xafn\xc3\xa8s Mikhailo Hruixevski, que ressalten la influ\xc3\xa8ncia negativa de les pol\xc3\xadtiques poloneses en la cultura ucra\xc3\xafnesa: els quatre segles de domini polon\xc3\xa8s han causat efectes particularment destructius (...) el retard econ\xc3\xb2mic i cultural a Gal\xc3\xadtsia va ser el principal llegat de la Pol\xc3\xb2nia hist\xc3\xb2rica, que ass\xc3\xadduament va atacar a tot el que es pogu\xc3\xa9s considerar el millor de la naci\xc3\xb3, i la va deixar en un estat d\'opressi\xc3\xb3 i desvalguda.\n_START_SECTION_\nPolonitzaci\xc3\xb3 a Litu\xc3\xa0nia\n_START_PARAGRAPH_\nLa situaci\xc3\xb3 dels lituans tamb\xc3\xa9 empitjorava. Durant el per\xc3\xadode d\'entreguerres del segle\xc2\xa0xx (1920-1939) les relacions polonesolituanes es van caracteritzar per la m\xc3\xbatua enemistat. Comen\xc3\xa7ant amb el conflicte per la ciutat de V\xc3\xadlnius i la Guerra polonesolituana poc despr\xc3\xa9s de la Primera Guerra Mundial, ambd\xc3\xb3s governs -en l\'\xc3\xa8poca el nacionalisme creixia a Europa- tractaven durament les seves respectives minories. A comen\xc3\xa7aments de 1920, despr\xc3\xa9s del mot\xc3\xad de Lucjan \xc5\xbbeligowski (vegeu Rep\xc3\xbablica de Litu\xc3\xa0nia Central) les activitats culturals lituanes en territoris controlats per Pol\xc3\xb2nia van ser limitades, es van tancar peri\xc3\xb2dics i es van arrestar els seus editors. Un d\'ells, Mykolas Bir\xc5\xbei\xc5\xa1ka, va ser acusat de tra\xc3\xafci\xc3\xb3 a l\'estat i sentenciat a pena de mort, de la que es va salvar nom\xc3\xa9s per la intervenci\xc3\xb3 directa de la Societat de Nacions. Va ser un dels 32 activistes culturals lituans i bielorussos expulsats de Vilna el 20 de setembre de 1922 i lliurats a l\'ex\xc3\xa8rcit litu\xc3\xa0. El 1927, amb l\'escalada de tensions entre Litu\xc3\xa0nia i Pol\xc3\xb2nia, al voltant de 48 escoles lituanes van ser tancades i onze activistes lituans m\xc3\xa9s foren deportats. Quan mor\xc3\xad J\xc3\xb3zef Pi\xc5\x82sudski el 1935, la minoria lituana a Pol\xc3\xb2nia va tornar a ser objecte de les pol\xc3\xadtiques de polonitzaci\xc3\xb3, d\'una manera m\xc3\xa9s intensiva aquest cop. Es van tancar 266 escoles lituanes des de 1936 i gaireb\xc3\xa9 totes les organitzacions van ser prohibides. Es va animar que els veterans de l\'ex\xc3\xa8rcit polon\xc3\xa8s s\'assentessin en les regions en disputa Al voltant de 400 salons de lectura i biblioteques lituanes van ser tancades a Pol\xc3\xb2nia entre 1936 i 1938. La polonitzaci\xc3\xb3 dels lituans es va reduir amb pol\xc3\xadtiques del govern m\xc3\xa9s relaxades nom\xc3\xa9s despr\xc3\xa9s que Litu\xc3\xa0nia restabl\xc3\xads relacions diplom\xc3\xa0tiques amb Pol\xc3\xb2nia el 1938._NEWLINE_No hi havia una escola bielorussa a la primavera de 1939, i nom\xc3\xa9s existien 44 escoles que ensenyessin aquesta llengua en el moment d\'inici de la Segona Guerra Mundial.\n_START_SECTION_\nDespr\xc3\xa9s de la Segona Guerra Mundial\n_START_PARAGRAPH_\nAls alemanys \xc3\xa8tnics que encara vivien als territoris occidentals obtinguts per Pol\xc3\xb2nia (determinats per Stalin en la Confer\xc3\xa8ncia de Teheran despr\xc3\xa9s de la Segona Guerra Mundial -per exemple Sil\xc3\xa8sia) se\'ls va denegar l\'\xc3\xbas de la seva llengua en p\xc3\xbablic i van haver d\'adoptar la llengua i ciutadania poloneses per evitar la discriminaci\xc3\xb3, l\'expropiaci\xc3\xb3 i l\'insult. Uns 180.000 van anar enviats a camps de treball for\xc3\xa7at com Tost, Potulice o Lamsdorf La seva situaci\xc3\xb3 va millorar el 1950 amb el Tractat de Zgorzelec entre Pol\xc3\xb2nia i la Rep\xc3\xbablica Democr\xc3\xa0tica Alemanya. l\'Rep\xc3\xbablica Federal Alemanya no va recon\xc3\xa8ixer aquest acord. Fins al 1953 hi havia 55 escoles b\xc3\xa0siques alemanyes i dos instituts alemanys a Pol\xc3\xb2nia. Els alemanys gaudeixen d\'un estatus formalment reconegut de minoria \xc3\xa8tnica a la Pol\xc3\xb2nia moderna._NEWLINE_Durant l\'Operaci\xc3\xb3 V\xc3\xadstula en 1947, les poblacions rutenes i ucra\xc3\xafneses van ser deportades dels seus territoris hist\xc3\xb2rics al sud-est de Pol\xc3\xb2nia a les \xc3\xa0rees septentrionals dels territoris recuperats atorgats pels Aliats a Pol\xc3\xb2nia despr\xc3\xa9s dels acords del final de la Segona Guerra Mundial. Segons l\'ordre donada pel Ministeri de Territoris Recuperats l\'objectiu de la recol\xc2\xb7locaci\xc3\xb3 dels colons "W" \xc3\xa9s la seva assimilaci\xc3\xb3 en un nou medi polon\xc3\xa8s, s\'han d\'aplicar tots els nostres esfor\xc3\xa7os per assolir aquests objectius. No apliqueu el terme "ucra\xc3\xafnesos" als colons. En els casos en els quals la intelligentsia arribi als territoris recuperats, aquests han de ser assentats separadament i lluny de les comunitats dels colons "W" per tots els mitjans.\n_START_SECTION_\nControv\xc3\xa8rsia sobre l\'\xc3\xa8tnia d\'algunes figures notables\n_START_PARAGRAPH_\nCom a conseq\xc3\xbc\xc3\xa8ncies del proc\xc3\xa9s de polonitzaci\xc3\xb3 cultural, es van donar disputes sobre l\'etnicitat d\'algunes persones notables com Tadeusz Ko\xc5\x9bciuszko, Adam Mickiewicz i Ignacy Domeyko, que s\xc3\xb3n celebrats com a pr\xc3\xb2cers nacionals tant pels polonesos, com pels bielorussos, i lituans.'